Akranes mætir Reykjanesbæ í Útsvari í kvöld Lið Akraness mætir liði Reykjanesbæ í átta liða úrslitum í Útsvari , spurningakeppni sveitarfélaganna á RÚV , í kvöld . Akranes komst eftirminnilega áfram eftir eins stigs sigur á Fljótsdalshéraði í janúar síðastliðnum . Í liði Akranes eru sem áður Sigurbjörg Þrastardóttir , Valgarð Jónsson og Þorkell Logi Steinsson . Sigri liðið í kvöld hefur það tryggt sér sæti í undanúrslitum keppninnar . Útsvar hefst kl. 20 og er sýnt í beinni útsendingu .